钦定古今图书集成/明伦汇编/氏族典/第053卷 > 韦元贞
## 钦定古今图书集成/明伦汇编/氏族典/第053卷 > 韦元贞

按《唐书韦温传》：“中宗废后，庶人父元贞历普州参军
事。以女为皇太子妃，故擢累豫州刺史。帝幽房陵，元
贞流死钦州。妻崔为蛮首甯承所杀，四子洵、浩、洞、泚
同死容州。后二女弟逃还京师。帝复政，诏赠元贞上
洛郡王、太师、雍州牧、益州大都督。遣使者迎元贞丧
柩至，赠酆王，谥文献。”